Koiva vesikond
Koiva vesikond on üks kolmest veeseadusega määratud Eesti vesikonnast Ida-Eesti ja Lääne-Eesti vesikonna kõrval. Veemajanduslik Koiva vesikond hõlmab lisaks Koiva jõe valgla Eesti-osale ka Pedetsi jõe valgla Eesti-osa, mis hüdrograafiliselt kuulub Daugava jõe valglasse. Erinevalt Ida- ja Lääne-Eesti vesikonnast Koiva vesikonda harilikult alamvesikondadeks ei jagata. Varem on Koiva vesikonnas ainsa alamvesikonnana eristatud Mustjõe alamvesikonda.